Bondeøksen har et rett skaft som er bøyd i nærheten av bladet. Bladet er kurvet som en halvmåne med en enkelt egg. Det antas at øksen er en videreutvikling av vikingøksen, også kalt daneøksen. Formen på skaftet favoriserer kutteeffekten til bladet. Bondeøksene er ofte rikt utsmykkede og dekorerte, og hadde høy status i den norske kulturen som et symbol på bondens frihet.